Il-qorti giet iffaċċjata b’żewġ każi li fihom l-akkużati qed jirreżistu li jagħtu l-permess li l-prosekuzzjoni tanalizza konversazzjonijiet bit-telefon biex tivverifika ta’ min kien il-leħen/ Ragel akkuzat li f’ħames okkazzjonijiet meta kellu jidher il-qorti, għamel theddid ta’ bombi fil-bini tal-qorti, ressaq protest kostituzzjonali għax qal li nkisrulu d-drittijiet meta l-prosekuzzjoni talbet li tivverifika konversazzjoni bit-telefon biex tkun tista’ tqabbel leħnu. Richard Cuschieri ta’ 40 sena mill-Ħamrun, argumenta li l-qorti ma tistax tordna lil xi ħadd biex jagħti xi forma ta’ kampjun li jista jinkriminah. U f’każ ieħor, il-Magistrat Carol Peralta laqa’ talba ta’ żewġ irgiel akkużati b’tixħim fil-futbol, li ma jridux jagħtu kampjun ta’ leħinhom biex jitqabblu ma’ konversazzjonijiet bit-telefon, għaliex qed jgħidu li dan imur kontra d-drittijiet tagħhom. L-akkuzati huma Ronnie McKay mill-Marsa u Chris Brincat mill-Floriana, li qed jiġu akkużati li pruvaw ixaħħmu lill-player barrani Sunday Eboh.  In-Niġerjan kien qal lill-pulizija li huwa irrekordja persuna li offriet li tiltaqa’ miegħu qabel il-logħba u l-prosekuzzjoni riedet li tieħu kampjun tal-leħen iż-żewġ akkużati biex tara jekk xi ħadd minnhom kienx il-leħen li rrekordja Eboh.